**Universitatea Babeş-Bolyai**

**selectează 5 candidați pentru**

**programul DUO-KOREA, Coreea de Sud**

**Date despre program**

* Programul DUO-KOREA presupune formarea de perechi de candidați, din UBB și Universitatea Dongguk, Coreea de Sud.
* Cele două universități își propun să formeze maxim 5 perechi de studenți care să candideze pentru finanțarea DUO-KOREA (8000 EURO pentru fiecare pereche sau 4000 EURO individual).
* Cei 4000 de EURO primiți individual de fiecare student pot fi folosiți pentru orice tip de cheltuieli (taxe de școlarizare, cazare, transport).
* Universitatea Dongguk va trimite dosarele de candidatură ale fiecărei perechi de studenți la ASEM-DUO.
* În cazul în care sunt selectați, studenții din UBB vor studia la Universitatea Dongguk pe o perioadă de 4 luni (septembrie - decembrie 2023).
* **IMPORTANT**! Preselecția studenților în cadrul UBB nu garantează selecția finală pentru finanțarea DUO-KOREA. Decizia selecției finale aparține instituției finanțatoare, ASEM-DUO.

**Criterii de selecţie**

* Pot aplica numai studenții și masteranzii integraliști.
* Cunoaşterea limbii coreene
* Selecţia se va face pe baza documentelor din dosarul de aplicaţie.
* Criteriu de departajare: media ultimului semestru încheiat

**Documente necesare pentru a aplica**

1. Copie pașaport valid sau carte de identitate
2. Foaia matricolă, tradusă în limba engleză și scanată (inclusiv ultimul semestru încheiat. Masteranzii vor depune foaia matricolă–nivel licență + foaia matricolă-masterat pentru toate semestrele încheiate, dacă este cazul).
3. Scrisoare de motivație, în limba engleză, în formatul cerut (formularul se găsește la <http://asemduo.org/03_forms/forms_01.php>)
4. Lista cursurilor pe care candidatul dorește să le urmeze la Universitatea Dongguk. Aceste informații trebuie incluse ulterior în formularul de aplicație, iar candidaților li se cere să urmeze întocmai cursurile trecute în aplicație. Cerințe: un total de minim 10 credite (pentru că un curs are în Coreea 3 credite, este necesară o listă de cel puțin 4 cursuri).
5. Dovada cunoașterii limbii coreene (certificat TOPIK, certificat de absolvire a unor cursuri de limbă sau studii în domeniu)
6. CV în limba engleză, care să menționeze datele de contact ale unui cadru didactic din UBB care poate fi contactat pentru a da detalii despre candidat

**Calendar**

* Vineri, 12 mai 2023, trimiterea dosarelor pe adresa [teodora.sintionean@ubbcluj.ro](mailto:teodora.sintionean@ubbcluj.ro)

**Contact**

Persoanele interesate sunt rugate să își anunțe intenția de a candida **până luni, 8 mai 2023**, către lect. dr. Codruța Sîntionean, [teodora.sintionean@ubbcluj.ro](mailto:teodora.sintionean@ubbcluj.ro).

**Informații suplimentare**

1. Pagina principală a Universităţii Dongguk, de unde pot fi luate informații despre facultăți, departamente și cursuri: <http://www.dongguk.edu>

2. Mai multe informații despre program:

<http://asemduo.org/02_programs/programs_01.php>